Michael McDonald

Michael McDonald (født 12. februar 1952 i St. Louis i Missouri) er en amerikansk sanger og musiker mest kjent for sitt samarbeid med Steely Dan og som medlem av The Doobie Brothers. Han har også en omfattende solo-karriere gående. Michael McDonalds musikalske preferanser som soloartist er hovedsakelig pop, soul og rhythm and blues. 

McDonalds første store oppdrag som artist var som ekstra musiker under Steely Dan-konserter tidlig på 1970-tallet, der han medvirket som keyboardist og vokalist. Senere medvirket han på albumet Katy Lied i 1975, og på de påfølgende Steely Dan-albumene The Royal Scam i 1976, Aja i 1977 og på Gaucho i 1980. Fra april 1975 var han også fulltidsmedlem av bandet Doobie Brothers.  

Fra 1982 har han operert mest som soloartist, men han har også vært studiomusiker for utallige artister, samt at han har deltatt på flere Steely Dan-konserter på 1990-tallet og 2000-tallet. Han har også medvirket som gjesteartist på flere The Doobie Brothers-konserter etter at han forlot bandet i 1982.

Referanser

Eksterne lenker 
 
 
 
 
 St. Louis Walk of Fame

Sangere fra USA
Keyboardister fra USA
Steely Dan
Musikere tilknyttet Motown Records
Personer fra St. Louis
Medlemmer av Rock and Roll Hall of Fame (gruppemedlem)